אלברט רו

אלברט רו (בצרפתית: Albert Roux;‏ 9 באוקטובר 1935 – 4 בינואר 2021) היה שף ומסעדן יליד צרפת, שעבד בבריטניה. הוא ואחיו מישל ייסדו את "לה גאברוש", המסעדה הראשונה בממלכה המאוחדת שזכתה בשלושה כוכבים ממדריך מישלן האדום. הוא סייע להכשיר שורה של שפים שהמשיכו וזכו בכוכבי מישלן, ובנו, מישל רו הבן, ממשיך לנהל כיום את "לה גאברוש". רו היה בנו של שרקוטורייה (מבשל מוצרי בשר מוכנים), נולד בסון ולואר. בתום לימודיו בבית הספר, בגיל 14, הוא שאף בתחילה להיות כומר, אולם לבסוף החליט שזה אינו משלח יד שמתאים לו וחיפש מקצוע אחר והחליט ללמוד להיות שף. סנדקו עבד כשף עבור ווליס סימפסון, וסידר לאלברט, בגיל 18, עבודה אצל ננסי אסטור, הויקונטית אסטור. אחרי שסיים את עבודתו אצל ננסי אסטור, עבר אלברט רו לעבוד בשגרירות צרפת בלונדון ונעשה שף פרטי של סר צ'ארלס קלור. באותה עת נקרא לגיוס בצבא צרפת והשלים את שירותו הצבאי באלג'יריה, שם בישל בשעת הצורך במועדון הקצינים. לאחר שעזב את הצבא הוא עבד כסגן-שף בשגרירות בריטניה בפריז, לפני ששב לבריטניה והתמנה לשף פרטי של פיטר קייזלט (Peter Cazelet), אצלו עבד במשך שמונה שנים. ב-1967, פתח אלברט ביחד עם אחיו מישל את מסעדת "לה גאברוש", ברחוב לואר סלון (Lower Slone Street) בלונדון. זו נהפכה להיות המסעדה הראשונה בבריטניה שזכתה בכוכב במדריך מישלן האדום, הראשונה שזכתה בשני כוכבים. והראשונה שזכתה בשלושה כוכבים ב-1982. המסעדה הייתה אהובה על המלכה אליזבת, המלכה האם. ב-1972 הם פתחו את "ווטרסייד אין" בבריי, ברקשייר, שזכתה אף היא בשלושה כוכבים במדריך המישלן. ב-1974, הוא ומישל ייסדו את מלגת רו שתאפשר לשפים מבטיחים להתחיל בתעשייה. בתקופת היותו שף, הוא חנך כמה שפים אחרים שהשיגו כוכבי מישלן משלהם, בכללם גורדון רמזי, מרקו פייר וייט, פייר קופמן ומרקוס וורינג. אלברט המשיך וניהל מסעדות ברחבי תבל, באמצעות חברת הייעוץ רו, בכללן אחת במלון גרייוולס במואירפילד (Muirfield), אדינבורו, ו"בראסרי רו" במלון הפאר סופיטל סנט ג'יימס בלונדון. 1975 – אביר מסדר ההצטיינות החקלאית של צרפת 1987 – קצין מסדר ההצטיינות החקלאית של צרפת 1987 – תואר דוקטור לשם כבוד מהמועצה הלאומית לפרסי האקדמיה 1995 – זוכה פרס קטיי על מפעל חיים ביחד עם אחיו מישל 2002 – קצין מסדר האימפריה הבריטית 2003 – נבחר ביחד עם אחיו מישל לשף המשפיעים ביותר בבריטניה מהמגזין Caterer and Hotelkeeper 2005 – אביר לגיון הכבוד הצרפתי 2006 – ביחד עם אחיו מישל זכה לפרס על מפעל חיים מאת משאל 50 המסעדות הטובות בעולם 2007–2008 – פרס על מפעל חיים מ-AA Hospitality ‏(The Automobile Association) 2008 – פרס קטיי הכסף (ביחד עם אחיו מישל) אלברט רו נישא למוניק ב-1959, לפני שעבר לבריטניה. הזוג התגרש ב-2001. לאחר מכן נישא לשריל מדרום אפריקה. בנו, מישל רו הבן, מחזיק כיום בשני כוכבי מישלן משלו במסעדת "לה גאברוש" אותה הוא מנהל. רו נפטר ב-4 בינואר 2021, בגיל 85. Albert Roux, Michel Roux, Michael Broadbent and Paul Hogarth, New Classic Cuisine, Macmillan Education Australia, 1983. תורגם לצרפתית Albert Roux, La nouvelle cuisine classique, Nathan, 1985. Albert Roux and Michel Roux, The Roux Brothers: Delicious recipes from the kitchen of Britain's most famous chefs, Macdonald, 1987. Albert Roux and Michel Roux, At Home With The Roux Brothers,the book of the major T.V. series, BBC Books, 1988. Albert Roux and Michel Roux, Cooking for Two, Sidgwick & Jackson Ltd, 1991. Albert Roux and Michel Roux, The Roux Brothers on Patisserie, Little, Brown & Company, 1993. Albert Roux, Pavilion Books, 1994. Albert Roux and Michel Roux, French Country Cooking, Quadrille Publishing, 2011. Albert Roux, Un Poisson Parmi les Truites, Edilivre-Aparis, 2011. מדיה וקבצים בנושא אלברט רו בוויקישיתוף אתר האינטרנט הרשמי של אלברט רו האתר הרשמי של מלגות רו Celia Walden, ‏Albert Roux interview: My recipe for success? Not going into the priesthood, The Telegraph, 3 April 2010 קורות חיים קצרים של אלברט רו (אורכב 05.10.2011 בארכיון Wayback Machine), באתר מלגות רו אלברט ומישל רו - זוכים בפרס על מפעל חיים לשנת 2006, אתר 50 המסעדות הטובות בעולם אוליב תרינג, "איך משפחת רו חינכה את החיך הבריטי", גארדיאן, 21 באפריל 2011 תום שילדס, "סיפורו של אלברט רו", The Herald Scotland,‏ 29 במרץ 2009 לורה קובנטרי, "השף הצרפתי האגדי אלברט רו מספר על אהבתו להיילנסדס ופותח מסעדה חדשה בסקוטלנד", (Daily Record (Scotland‏, 8 באפריל 2010 "ביוגרפיה של השף: אלברט רו" (אורכב 23.03.2012 בארכיון Wayback Machine), אתר "בראסרי רו" יאן ולנטיין, "ללכת לדוג עם אלברט רו", GQ,‏ 29 ביולי 2010 אמה וולס, "הזוג רו מתגרשים", טיים מגזין, 16 בספטמבר 2007 דניאל תומאס, "אלברט ומישל רו חוגגים עם פרס הכסף של קטיי", Caterer and Hotelkeeper, ‏9 ביולי 2008 אלברט רו, במסד הנתונים הקולנועיים IMDb (באנגלית)